पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। एक नवविवाहित प्रेमी युगल अपने परिजनों के खौफ से बचने के लिए जयपुर ग्रामीण ऑफिस स्थित महिला सुरक्षा एवं सलाह केंद्र में पहुंचे। इस दौरान युवती के परिजन भी केंद्र पर पहुंच गए। उन्होंने प्रेमी युगल के साथ मारपीट करने लगे। इस संबंध में केंद्र की निशा सिद्धू ने सदर थाने में मामला दर्ज करवाया है।
आईओ रघुवीर सिंह ने बताया कि रिपोर्ट के अनुसार किशनगढ़ अजमेर निवासी एक युवती का एक परिवाद 5 जून को केंद्र को प्राप्त हुआ था। जिसमें युवती ने बताया कि उसने 3 जून को एक युवक के साथ प्रेम विवाह कर लिया है। इसके बाद वे दोनों जयपुर रहने के लिए आ गए। लेकिन युवती के अंतरजातीय विवाह करने के कारण परिजन नाराज हैं। वे जान से मारने की धमकी दे रहे हैं।
जानकारी के अनुसार धमकी से डरकर प्रेमी युगल ने महिला सुरक्षा एवं सलाह केंद्र पहुंचे और अपनी सुरक्षा की मांग की। आरोप है कि इस दौरान युवती के पिता व अन्य परिजन भी वहां पहुंच गए और ऑफिस में ही मारपीट करने लगे। इस मामले में निशा ने युवती के पिता सहित अन्य लोगों के खिलाफ मामला दर्ज करवाया है।
Photo: Shiv Prakash Sharma
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hans zho_Hant eng_Latn